Source: https://tasz.hu/cikkek/sulyosbito-itelet-szuletett-vagvolgyi-es-az-index-ellen
Timestamp: 2020-07-07 16:37:40
Document Index: 25587583

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ']

Súlyosbító ítélet született Vágvölgyi és az Index ellen | TASZ TASZ | Súlyosbító ítélet született Vágvölgyi és az Index ellen
2015. december 08., kedd
Emlékezhetünk, még 2015 februárjában született elsőfokú ítélet az ügyben. A köztársasági elnök azért perelte be Vágvölgyit, mert egy Facebook bejegyzésében, ami a kedves HírTV kampány része volt azt állította róla, hogy részeg lövöldözés miatt került katonai fogdára. A portál ellen pedig azért indított eljárást, mert leközölte ezeket az állításokat. A fogdára kerülés igaz volt, ám Vágvölgyi rosszul emlékezett, az nem részeg lövöldözés miatt történt. Az elsőfokú ítélet Vágvölgyit ötvenezer forint sérelemdíj megfizetésére kötelezte, az Indexet vonatkozásában azonban elutasította a keresetet, hiszen az újság egy aktuális közéleti eseményről számolt be.
A másodfokú döntés indoklásában a bíróság kimondta, hogy az Index is megsértette Áder jó hírnevét azzal, hogy híresztelte Vágvölgyi állításait, továbbá a bíróság szerint nem jártak el jóhiszeműen, hiszen túl gyorsan közölték le a cikket, és nem jártak kellőképpen utána az állításnak. Vágvölgyi a hamis tényállítás leközlésével szintén nem járt el jóhiszeműen a bíróság szerint. Az indoklás leszögezte, hogy nem tekinthető közéleti vitának az eset, a hamis tényállítások még akkor sem tartoznak a közéleti viták körébe, ha azok nem rosszhiszeműek, ha a hamisság oka tévedés és nem tudatos rosszakarás. A bíróság nevetségesnek nevezte az elsőfokon megállapított sérelemdíjat, ami a másodfokú bíróság szerint magánjogi büntetésként funkcionál.
A TASZ felülvizsgálati kérelemmel fordul a Kúriához Vágvölgyi B. András ügyében, mivel a szólásszabadságot erősen korlátozó döntés született. Továbbra is úgy gondoljuk, hogy a bíróságnak jogsérelem hiányában el kellett volna utasítani Áder keresetét, és ha történt is jogsértés, a köztársasági elnöknek akkor is többet kellene tűrnie közhatalmat gyakorló személyként, mint egy átlagembernek. A sérelemdíj mértéke pedig különösen magas, és a jövőben visszatarthatja a polgárokat attól, hogy részt vegyenek a közéleti kérdésekről szóló vitában.
Augusztusban történt, hogy a Debreceni Egyetem díszpolgárává fogadta Vlagyimir Putyint, Oroszország elnökét. Ezellen akkor sokan, sokféle módon tiltakoztak: tanszékek és oktatók tettek közzé közleményeket és sokan magánszemélyként is megfogalmazták a véleményüket. Így tett az ügyfelünk, Barna Eszter is, aki az egyetem szociológia szakos hallgatója. Esztert emiatt az egyetem letiltotta a Facebook üzenőfaláról.
A Budapesti V. és XIII. kerületi Ügyészség megszüntette azt a büntetőeljárást, amit a Nemzeti Média- és Hírközlési Hatóság feljelentése nyomán a hatóság létrejötte és tevékenysége miatt tiltakozó blogger ellen indítottak.
2005. május 3-án 10 órakor kezdődött Bácsfi Diána szabálysértési ügyének tárgyalása a Budai Központi Kerületi Bíróság Fő utcai épületében, miután április 30-án karlendítés és "fasiszta jellegű kifejezés" használata miatt a Magyar Jövő Csoport által szervezett rendezvényről a rendőrség előállította és szabálysértési őrizetbe vette. A rendezvényt a rendőrségnek bejelentették, de nyilvánosan nem volt meghirdetve, azon csak a Magyar Jövő Csoport tagjai vettek részt.